કેટલાક દિવસો પહેલાં રિક્ષાના ઈલેકટ્રોનિક મીટર સાથે ચેડાં કરવાની ઘટના બની હતી. એના લીધે ભાડામાં વધારો થાય છે. આ બાબત એક પ્રવાસીએ ધ્યાનમાં લાવી હતી. આ ઘટના પછી આરટીઓ તરફથી મીટર સાથે ચેડાં કરનારા વિરુદ્ધ કાર્યવાહી કરવામાં આવી હતી. રિક્ષા જપ્તી માટે સખત કાર્યવાહી કરવાના બદલે સેંકડો રિક્ષાચાલકો વિરુદ્ધ કાગળપત્રો જપ્ત કરવા અને દંડની કાર્યવાહી શરૂ કરવામાં આવી હતી. મીટર સાથે ચેડાં કરવા પર અંકુશ લાવવા દંડની રકમમાં વધારો કરવાનો વિચાર આરટીઓ દ્વારા થઈ રહ્યો છે.